Mateusz Rutkowski

Mateusz Rutkowski (1986–2024) var en polsk skihopper som representerte LKS Poroniec.

Han konkurrerte internasjonalt i årene 2002-2006. Han deltok i junior-VM i 2002, 2003 og 2004, og ble juniorverdensmester i Stryn i 2004. I det samme mesterskapet var han på det polske laget som tok sølvmedaljer i lagkonkurransen. Samme sesong ble han nummer 26 sammenlagt i kontinentalcupen og nummer 58 i verdenscupen. Hans beste individuelle plassering i enkeltrenn i verdenscupen var 15.-plass i Zakopane 18. januar 2004.

I VM i Oberstdorf i 2005 ble han nummer 39 i storbakken og 45 i normalbakken (begge av 50 deltakere), og han var på det polske laget som ble nummer 9 av 15 lag i lagkonkurransen. I VM i skiflyging i Planica i 2004 ble han nummer 28 i den individuelle konkurransen og var på det polske laget som ble nummer 8 av 10 lag i lagkonkurransen.

Mateusz Rutkowski var bror av skihopper Łukasz Rutkowski og døde 37 år gammel 7. januar 2024https://www.dagbladet.no/sport/skihopper-dod/80781945

 Referanser 

 Kilder 
 Skijumping.pl: Mateusz Rutkowski (polsk, besøkt 12. september 2011)

 Eksterne lenker 


Kategori:Polske skihoppere
Kategori:Deltakere under Ski-VM 2005
Kategori:Personer fra Zakopane
Kategori:Juniorverdensmestere i skihopping